kardosdrur/scandi-wiki huggingface dataset:
Udskudt skat

Udskudt skat anvendes indenfor regnskabsvæsen, hvor forskelle mellem skatteregnskabet og årsregnskabet kan føre til, at de to regnskaber viser forskellige skat for et givent år.

Tidsmæssige afvigelser 
Forskellen i resultat mellem årsregnskabet og skatteregnskabet kan opstå, fordi de to regnskaber har forskellige regler for hvad og hvornår indtægter og omkostninger medregnes.

Forskelle som aldrig udlignes betegnes permanente afvigelser. Man kunne fx tænke sig, at omkostninger til korruption ikke kunne trækkes fra i skatteregnskabet, mens det i årsregnskabet trækkes fra, idet det visse steder er en (ulovlig men) normal del af forretninger. Forskellen bevirker, at det skattepligtige overskud bliver større end årsregnskabets overskud, og at skatten derfor bliver større end man umiddelbart skulle forvente ud fra sidstnævnte. Et konkret dansk eksempel på permanente afvigelser er repræsentation, som i skatteregnskabet kun må fratrækkes med 25%. Permanente afvigelser giver ikke anledning til udskudt skat.

Andre forskelle skyldes tidsmæssige afvigelser, som kan skyldes at indtægter eller omkostninger optræder i forskellige indkomstår i de to regnskaber. Et typisk eksempel herpå er afskrivninger, som benytter forskellige metoder og/eller perioder i de to regnskaber. Hvis et aktiv afskrives hurtigere i skatteregnskabet end i årsregnskabet, vil den skattepligtige indkomst i de første år (isoleret set) være mindre end den regnskabsmæssige, mens det modsatte er tilfældes sidst i aktivets levetid. Dermed vil også skattebetalingen i første omgang blive mindre for sidst i forløbet at blive større. Forskellen udgøres af årets udskudte skat.

Regnskabsmæssig behandling 
For tidsmæssige afvigelser medtages skat i resultatopgørelsen som om skatteregnskabet havde benyttet samme kriterier som årsregnskabets resultatopgørelse. Den beregnede skat deles i to dele; pålignet skat og udskudt skat af årets resultat. Permanente afgivelser kan medføre, at den beregnede skat ikke svarer til hvad man umiddelbart ville komme frem til.

I balancen medtages den pålignede skat under kortfristet gæld (fremmedkapital), mens den udskudte skat medtages under hensættelser.

Ud fra en going concern-betragtning vil virksomheden ved den fortsatte drift vedblive med at generere udskudt skat, hvorfor forpligtelsen aldrig vil belaste virksomheden økonomisk. Konsekvensen heraf er, at udskudt skat ikke medtages hverken i resultatopgørelse eller balance. Denne betragtning anses for teoretisk og har vistnok ingen praktisk anvendelse.

Ændring af skatteregler eller -satser 
Ved ændring af skatteregler eller -satser vil den udskudte skat kunne ændres. Ved resultatorienteret regnskabsaflæggelse vil fokus være på årets resultat, mens ændringen vedrører tidligere år og føres direkte på balancen. Ved balanceorienteret regnskabsaflæggelse lægges vægten i stedet på, at balancen skal udvise formuestillingen, mens resultatopgørelsen skal forklare ændringen heri; da medtages ændringen i resultatopgørelsen.

Regnskabsvæsen
Skat
Junge Wilde

Junge wilde er betegnelsen på det nybrud man oplevede i billedkunstverdenen i starten af 1980'erne i Tyskland, hvor den dominerende minimalistiske og konceptuelle kunst blev afløst af voldsomme neoekspressionistiske malerier ofte med et ironisk forhold til kunstnerrollen og kunstinstitutionen.

Se også
Jörg Immendorff, Albert Oehlen, Markus Oehlen, Martin Kippenberger, Werner Büttner, Peter Robert Keil, Elias Maria Reti
De unge vilde

Kunst fra Tyskland
Seveso

Seveso er en by og kommune 20 km nord for Milano, i provinsen Monza e Brianza i regionen Lombardiet i Italien. Byen har , og dens økonomi har traditionelt været baseret på møbelindustri.

Byens navn kommer af den nærliggende flod af samme navn. Floden løber gennem kommune i nordsyd-retning.

Kommunen er forholdsvist tæt bebygget, og de fleste personer er bosat i byen.

Byens historie kan spores tilbage til det 3. århundrede f.Kr., hvor området blev benyttet af Romerriget ved erobringen af Gaul. Omkring 780 blev klostret i Meda grundlagt. Byen blev i det 16. århundrede ramt af hungersnød og pestepidemier. I det 17. århundrede blev byen regeret af flere forskellige familier, hvor særlig familien Arese lod opføre en række væsentlige monumenter.

Byen er i dag formentlig bedst kendt for Sevesoulykken – det store giftudslip af dioxin, der fandt sted i 1976, da et industrianlæg i kommunen lækkede flere kilo dioxin, der medførte store skader.

Kildeangivelser 

Byer i Lombardiet
Paul Bergsøe

Paul Peter Vilhelm Bergsøe (født 22. december 1872 i København, død 29. december 1963 på Kofoedsminde i Nærum) var en dansk fabrikant og civilingeniør. Han var søn af forfatteren og zoologen Vilhelm Bergsøe og Margrethe Kirstine Smidth.

Paul Bergsøe var en dansk kemiingeniør, dr.techn. og industrimand. Han opfandt i 1900 en metode til at udvinde f.eks. tin af blikaffald, og var grundlæggeren af virksomheden Paul Bergsøe & Søn A/S. Firmaet er opkøbt og hedder nu Boliden Bergsøe A/S. De leverer alt indenfor lodning.

Paul Bergsøe var i sit lange liv aktiv på adskillige områder, således som formidler af teknisk videnskabelige emner, bl.a. med popularisering af kemi og astronomi. I Danmarks Radio fortalte han ofte, ikke blot med emner som de nævnte, men også som en udmærket oplæser af H.C. Andersens eventyr. Skrev en læseværdig selvbiografi (se nedenfor).

Desuden har Paul Bergsøe lagt navn til Paul Bergsøe Kollegiet på ejendommen Kofoedsminde i Nærum.

Han blev Ridder af Dannebrog 1924 og modtog Ingenio et arti 1955. I 1940 blev han udnævnt til æresdoktor på DTH det nuværende Danmarks Tekniske Universitet.

Han er begravet på Vestre Kirkegård.

Bibliografi 
 Muligheder for Liv paa andre Kloder (Radioforedrag 1937 trykt i Fra Himlens Stjerner til Menneskets Bomber; Fremad 1938)
 Hvor nye Verdener fødes (Radioforedrag 1937 trykt i Fra Himlens Stjerner til Menneskets Bomber; Fremad 1938)
 Københavns Bombardement – en Familieerindring (Radioforedrag 1937 trykt i Fra Himlens Stjerner til Menneskets Bomber; Fremad 1938)
 Kemi paa en anden maade (En hjælp til selvstudium af uorganisk kemi; Første udgave 1942)
 De tre Vinduer (Hvad der huskes bedst; 1945)
 Vejen til Atombomben (Thaning og Appels Forlag; Udg. 1946)
 Fra den gamle fabrik til Glostrup. 1902-1952 (sammen med sønnen Svend Bergsøe; 1952)
 Verdensrummet og Vi (Populær astronomi; Udg. 1959)
 Jeg husker (selvbiografi; udg. 1964)

Kilder 

 Michael Schrøder, Paul Bergsøe og hans forfatterskab, Lindhardt og Ringhof, 1972. .

Eksterne henvisninger 
 
 
 Paul Bergsøe på Dansk Forfatterleksikon

Danskere i 1800-tallet
Danskere i 1900-tallet
Selvbiografer fra Danmark
Fabrikanter fra Danmark
Ingeniører fra Danmark
Personer i Kraks Blå Bog (afdøde)
Faglitterære forfattere fra Danmark
Modtagere af Ingenio et arti
Videnskabsformidlere fra Danmark
Personer i Dansk Biografisk Leksikon
Riddere af Dannebrog
Æresdoktorer ved Danmarks Tekniske Universitet
Dansksprogede forfattere fra Danmark
Paul
Modtagere af H.C. Ørsted Medaljen
Holsteinborg

Holsteinborg kan være:

 Holsteinborg Gods – et gods i nærheden af Skælskør
 Slægten Holstein-Holsteinborg – slægten på dette gods
 Grevskabet Holsteinborg – det grevskab, som nedarves i denne slægt
 Holsteinborg Sogn – det sogn, hvor godset ligger
 Holsteinborg Sparekasse – en sparekasse i dette sogn
Men ikke:
 Sisimiut – en grønlandsk by, som hedder Holsteinsborg på dansk
Peter Adolph Tutein

Peter Adolph Tutein (10. december 1797 i København – 16. juli 1885 på Marienborg, Møn) var en dansk godsejer og politiker.

Han blev født i København som søn af etatsråd Friederich Johan Tutein og Regine Sophie Wraatz. I 1815 blev han student og i 1818 cand.jur., men blev herefter uddannet til landmand og købte i 1821 Marienborg på Møn.

I 1828 blev han gift med Anna Eckard (1810-1887), datter af etatsråd Christian D. Eckard af holstensk slægt.

Han var var i 1839 medstifter af Præstø Amts Landboforening. I 1844-45 blev han stærkt angrebet i bladet Almuevennen for sin drift af godset og behandlingen af bønderne. Efterhånden blev det meste af fæstegodset imidlertid overgivet til fæsterne som arvefæste, og i 1871 rejstes en mindestøtte for ham ved hans 50 års jubilæum som godsejer.
I årene 1853-54 opførte han en ny hovedbygning på Marienborg, og i 1874 blev den tørlagte Kostervig tilkøbt.

Tutein var også repræsentant i Nationalbanken 1828-32, 1837-41 og 1846-49, samt medstifter af Møens Sparekasse 1827 og af Sjællands Stifts Brandassuranceforening 1839.

Han var medlem af Præstø Amtsråd 1842-48 og blev i 1834 valgt som stænderdeputeret for Sjællands, 1841 for Lolland-Falsters og 1847 på ny for Sjællands Stifts sædegårdsejere og mødte derfor i Roskilde Stænder i alle
samlinger 1835-48, med undtagelse af samlingen 1842. 

Han var et fremtrædende medlem og arbejdede for en udvidelse af stænderforsamlingernes magt.

I 1852 søgte han valg til Folketinget for Mønskredsen men blev vraget til fordel for for Frederik Barfod. I 1854 blev han imidlertid valgt for Horsenskredsen og blev i 1856 medlem af Rigsrådet. Samme år opgav han dog sit sæde i Folketinget og trak sig i 1857 også ud af Rigsrådet.

Tutein blev i 1847 hofjægermester og fik i 1881 Danebrogordenens Kommandørkors af 1. grad.

Med Anna Eckard fik han på Marienborg børnene Sophie Louise Alice Tutein (født 1829), Frederik Christian Ferdinand Tutein (født 1830), Emmy Tutein (født 1832), der senere blev gift med Edward Philip Hother Hage og med Ditlev Gothard Monrad, og Christian Ditlev Eckhard Tutein til Frenderupgård (født 1838).

Litteratur 
 Biografi i Dansk Biografisk Lexikon

Eksterne henvisninger 
 

Godsejere fra Danmark
Folketingsmedlemmer i 1850'erne
Amtsrådsmedlemmer
Personer fra København
Jurister fra Danmark
Peter Adolph
Medlemmer af Rigsrådet (1855-1866)
Kommandører af 1. grad af Dannebrog
Stænderdeputerede fra Østifterne
Hofjægermestre fra Danmark
Personer i Dansk Biografisk Leksikon
Skrako

Skrako er en sammensætning af skuespil, rap og komedie eller rettere comedy. Begrebet Skrako er således et akronym der er sammensat af de to første bogstaver af ordene skuespil, rap og komedy. I forbindelse med sidstnævnte har man indført den fordanskede stavemåde af Comedy, der er blevet til Komedy. 

I Danmark er fænomenet hovedsageligt blevet kendt gennem stykket Gynt, der sidst i 2005 og først i 2006 var aktuelt på Betty Nansen Teatret.

Navnet blev opfundet af Janus Staffe, bedre kendt som Geolo G, under indspilningerne af musikken til forestillingen Gynt. Det krævedes, at alle deltagere iførte sig "skrakosæt" i studiet. Et skrakosæt er en secondhand træningsdragt i nylon. 

Ideen med sammensætningen af standup, rap og comedy blev udtænkt af Henrik Hartmann og dramaturg Kitte Wagner.
Siden Gynt er der kommet yderligere to skrakoforestillinger: Købmanden (Betty Nansen, premiere 24. februar 2007) og Biblen (Nørrebro Teater, premiere 23. februar 2008).

Købmanden var en omskrivning af William Shakespeares Købmanden i Venedig. I forestillingen medvirkede dancehall-dronningen Natasja, rapperen Blæs Bukki, skuespillerne Nicolas Bro og Laura Bro samt stand-upkomikerne Omar Marzouk og Jonatan Spang.

Biblen er en til teatret omskrevet version af Bibelen. Medvirkende er tryllekunstner og stand-upper Rune Klan, komiker Linda P, rappere Blæs Bukki og Tue Track, samt stand-upper, skuespiller og Nørrebro Teaters daværende direktør Jonatan Spang. I Biblen indgår udover skuespil, rap og comedy desuden trylleri som tryllekunstner Rune Klan står for.

Hiphop
Teater
Georg Elser

Johann Georg Elser (født 4. januar 1903 i Hermaringen, Württemberg, død 9. april 1945 i Dachau) var en tysk snedker og modstandsmand mod nazismen. Han planlagde og gennemførte et omfattende attentatsforsøg på Adolf Hitler og andre højtstående nazistiske ledere, den 8. november 1939 i Bürgerbräukeller i München. Efter det fejlslagne attentat blev Elser tilbageholdt uden retssag i over fem år, som Adolf Hitlers særlige fange, indtil han blev henrettet i koncentrationslejren Dachau.

Filmen Elser: Er hätte die Welt verändert (dansk titel: Urmageren) af instruktør af Oliver Hirschbiegel (kendt fra Der Untergang) handler om Georg Elsers attentatforsøg.

Baggrund

Familie og tidlige liv 
Georg Elser (hvilket han normalt kaldes) blev født i Hermaringen, Württemberg, som søn af Ludwig Elser og Maria Müller. Hans forældre blev gift et år efter hans fødsel, og Maria flyttede til Königsbronn, for at leve med Ludwig på hans husmandssted. Hans far havde en tømmerhandel, mens hans mor arbejdede på gården. Georg blev ofte overladt til at passe sine fem yngre søskende: Friederike (født 1904), Maria (født 1906), Ludwig (født 1909), Anna (født 1910) og Leonard (født 1913). Han gik i folkeskole i Königsbronn 1910-17 og viste evne i tegning, skrivning og matematik. Hans barndom var præget af faderens alkoholmisbrug. Elser nævnte i sin afhøring hos Gestapo i 1939, hvordan hans far sædvanligt kom sent hjem fra arbejde beruset.

Referencer 

Modstandsfolk fra Tyskland
Ofre for Holocaust
Afnazificering

Afnazificering af tyskere, østrigere og andre efter 2. verdenskrig blev foranlediget af De Allierede ved specielt oprettede domstole, som var godkendt på Potsdam-konferencen i 1945.

Initiativet havde til formål at undgå nazister i den offentlige administration samt fjerne indflydelsesrige medlemmer af nazistiske organisationer som NSDAP  fra ledende poster i erhvervsliv, presse o.a.

Domstolene dømte enten skyldig, belastet, mindre belastet, medløber eller renset.

Arbejdet ved domstolene blev afsluttet omkring 1954.

Afnazificeringen fandt ikke kun sted i Tyskland og Østrig, men også i lande med meget aktive nazipartier som Frankrig, Nederlandene og Norge.

2. verdenskrig
Nazisme
Eugene Ely

Eugene Burton Ely (21. oktober 1886 – 19. oktober 1911) var en amerikansk flypioner. Han var den første, som startede og landede et fly på et skib.

Eksterne henvisninger 

Personer fra USA
Omkomne ved flyulykker
Apolloteatret

Apolloteatret var et teater i København (til venstre for Tivolis hovedindgang mod Vesterbrogade). Det lå i Richard Bergmann og Emil Blichfeldts bygningskompleks fra 1890. Det blev sprængt i luften under besættelsen ved tysk schalburgtage i 1945. Tyskerne kaldte dette for kontrasabotage. Det blev nødtørftigt genopført ved Ernst Kühn, men nedrevet endeligt i 1959.

Teatre i København
Forsvundne bygninger, konstruktioner og anlæg i København
Vesterbro
Marco van Basten

Marco van Basten (født 31. oktober 1964 i Utrecht) er en fodboldtræner og tidligere professionel fodboldspiller fra Holland. Som træner har han stået i spidsen for Hollands landshold og Ajax. Han bliver anset for én af de bedste angribere gennem tiderne. I 1987 hentede Silvio Berlusconi van Basten til AC Milan sammen med Ruud Gullit, og i 1988 hentede Berlusconi yderligere Frank Rijkaard til klubben.

Marco van Basten blev kåret til Årets Fodboldspiller i Europa i 1988, 1989 og 1992.

Brændte, som den eneste nederlandske spiller, et straffespark i straffesparkskonkurrencen i semifinalen ved EM 1992 mod Danmark, hvilket betød, at Danmark gik videre til finalen og endte med at vinde turneringen.

I 1996 måtte van Basten stoppe sin aktive karriere som fodboldspiller, da en skade i højre fod betød at genoptræningen slog fejl.

Efter EM 2004 afløste han Dick Advocaat som hollandsk landstræner, og stod i spidsen for holdet ved både VM i 2006 og EM i 2008.

Eksterne henvisninger 

 

Fodboldspillere fra AFC Ajax
Fodboldspillere fra AC Milan
Fodboldtrænere fra Nederlandene
Fodboldspillere fra Holland
Personer fra Utrecht
Fodboldtrænere fra AFC Ajax
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Station

Station har flere betydninger:
Brandstation
Redningsstation
Jernbanestation
S-togsstation
Metrostation
Politistation
Fangststation
Radiostation
Kystradiostation
Tv-station

Disse stationer kaldes som regel ikke blot stationer, men betegnes ved det fulde navn:
Flyvestation
Rumstation
Tankstation
Transformatorstation
Kielerkanalen

Kielerkanalen (på tysk: Nord-Ostsee-Kanal, tidligere Kaiser-Wilhelm-Kanal) er en 98 km lang kanal i det nordlige Tyskland, som forbinder Nordsøen ved Brunsbüttel med Østersøen ved Kiel-Holtenau. Den adskiller geografisk det meste af Jylland fra resten af det kontinentale Europa. Gennemsnitligt spares der 280 sømil (519 km) ved at bruge Kielerkanalen i stedet for at gå nord om Jylland. Ikke alene sparer det tid, risikoen for at blive ramt af storme mindskes også. Kanalen er én af verdens mest benyttede kunstige kanaler.

Historie 
Kanalen blev bygget som erstatning for Ejderkanalen, der havde for lille kapacitet til at håndtere den stadig voksende dampskibstrafik. Den blev påbegyndt i 1887 under kejser Vilhelm Is regering og blev den 21. juni 1895 indviet af hans sønnesøn Vilhelm II. Kanalen var oprindelig 67 meter bred og 9 meter dyb, men i perioden 1907–1914 blev kanalen udvidet til 102 meters bredde og 11 meters dybde.

Frem til 1948 blev kanalen kaldt Kaiser-Wilhelm-Kanal, men fik efter 2. verdenskrig det mere neutrale navn Nord-Ostsee-Kanal, af tysk søfart forkortet NOK. På andre sprog anvendes ofte navnet Kielkanalen efter havnen i den nordøstlige ende af kanalen.

Broer og tunneller 
Broer
 Brunsbüttel (vej B5)
 Hochdonn (jernbane, arkitekt Friedrich Voss) 
 Hohenhörn (motorvej A23)
 Grünental (vej og jernbane)
 Rendsborg Højbro med hængefærge (jernbane, arkitekt Friedrich Voss)
 Rade (motorvej A7)
 Levenså (to broer: vej B76 og jernbane)
 Holtenå (to broer: vej B503)
Tunneller
 Biltunnel i Rendsborg (vej B77/B202) 
 Fodgængertunnel i Rendsborg
 Færger
 14 gratis færger krydser Kielerkanalen.

Eksterne henvisninger 

Kanaler i Tyskland
Slesvig-Holstens geografi
Kanalen
Constantius 1. Chlorus

Constantius I Chlorus (egl. Flavius Valerius Constantius; 31. marts ca. 250 – 25. juli 306) var romersk kejser i vest 305-306 og fader til Konstantin I den Store. Tilnavnet Chlorus betyder ”den blege”.

Han var af illyrisk slægt, gjorde karriere som officer og kom for alvor frem under Diocletian. 293 blev han af denne gjort til Cæsar (underkejser) i vest under Maximian Herculius. Som sådan kæmpede han med succes mod germanerne og bragte 297 atter England under rigsregeringens styre. Under kristenforfølgelserne først i 300-tallet synes han at have optrådt yderst moderat.

Constantius var oprindelig gift (eller snarere samlevende) med Helena (senere Sankt Helena) som var Konstantins moder; senere blev han svigersøn til Maximian. Gennem dette ægteskab blev han farfader til Julian den Frafaldne.

Ved det store kejserskifte 305 blev Constantius endelig overkejser i vest og fik sønnen Konstantin sendt til sig, men døde allerede året efter på felttog i England. Hans død udløste tetrarkiets sammenbrud og medførte store magtkampe.

Ekstern henvisning 
http://www.roman-emperors.org/chlorus.htm

Kejsere fra Romerriget
Tjek fødselsår
Syndikering

Syndikering (græsk syn- og dike 'ret') er en publiceringsaftale, der muliggør udgivelse af det samme materiale i flere forskellige medier. En udbyder af syndikeret materiale kaldes undertiden et syndikat. Sådanne aftaler forbindes typisk med tegneserieforfattere og klummeskrivere, der gennem et syndikat sælger udgivelsesretten til forskellige aviser og tidsskrifter, men denne praksis anvendes også inden for tv-industrien. På internettet har ordet en bredere betydning, som også dækker publiceringsformatet i form af såkaldte RSS-strømme (eng. feeds).

Syndikering i trykte medier
Syndikering i trykte medier henviser til udbredelsen af artikler, klummer eller tegneserier i aviser og tidsskrifter. Et eksempel på syndikering af tegneserier findes blandt andet hos King Features Syndicate, Universal Press Syndicate, United Media, Creators Syndicate samt Tribune Media Services. Af selskaber som udbyder webtegneserier kan nævnes Keenspot og Modern Tales.

Websyndikering
På internettet refererer begrebet syndikering til offentliggørelse af materiale fra websteder til videre benyttelse af andre gennem RSS-strømme. Dermed sigter begrebet i it-sammenhæng også til den anvendte publiceringsform. RSS-strømme gør det muligt for brugere at holde sig ajour med nyudgivet materiale. Oprindelig vandt funktionen udbredelse ved hyppigt opdaterede websteder som fora og weblogs, senere tog også nyhedsmedierne teknologien til sig, og i dag anvendes den i mange forskellige sammenhænge.

Selv om syndikeringsformatet reelt kunne være alt, som kan overføres gennem HTTP, såsom HTML og JavaScript, er det almindelige format XML. En udbredt diskussion om det bedst egnede format har ført til dannelse af det XML-baserede format RSS, som i dag findes i flere forskellige udgaver, og senest Atom (standard)-formatet.

Se også
RSS-strøm
Podcasting

Eksterne henvisninger 
Doc Searls: Syndication and the Live Web Economy (engelsk)

Internetteknologi
Info Norden

Info Norden er Nordisk Ministerråds informationstjeneste for privatpersoner, der ønsker at arbejde, flytte, studere, rejse eller etablere sig i Norden.

På Info Nordens websider findes information om alt fra jobsøgning, uddannelsessystemer og boligforhold til sygeforsikring, skatteforhold og regler for barselsorlovsregler i de fem nordiske lande samt Færøerne, Grønland og Åland. Informationen findes på dansk, engelsk,  finsk, islandsk, norsk og svensk.

Via hjemmesiden kan man stille spørgsmål direkte til nationale medarbejdere, som hjælper med at finde den relevante information og henvise til de rette myndigheder.

Tjenesten spiller en vigtig rolle i arbejdet med at fjerne grænsehindringer mellem de nordiske lande. Projektet identificerer og analyserer de problemer og informationsbrister, som borgere og virksomheder støder på, når de bevæger sig i Norden. Problemerne rapporteres til Nordisk Ministerråd.

Tjenesten oprettet i 1998 som en telefontjeneste med base i Stockholm under navnet "Hallo Norden". Siden er der oprettet kontorer i København, Helsingfors, Oslo, Reykjavik, Thorshavn, Nuuk og Mariehamn. Tjenestens websider blev lanceret i 2001. Hallo Norden skiftede navn til "Info Norden" i 2019.

Se også 
 Nordisk Råd

Referencer

Eksterne henvisninger 
 Info Norden

Internetportaler
Nordisk Ministerråd
Ubekendt

En ubekendt er i matematiske sammenhænge en talstørrelse, som til at begynde med ikke kendes; typisk et x i en ligning som f.eks. . Ved hjælp af et sæt regneregler for ligninger kan man bestemme, dvs. fastslå, værdien af det ubekendte "x".

Matematik